recursal/SuperWikiNEXT-32B huggingface dataset:
বায়ুমণ্ডলীয় রেডিয়াটিভ ট্রান্সফার সিমুলেটরের জন্য একটি স্ক্রিপ্টের শীর্ষ অংশের স্ক্রিনশট
**বিকিরণীয় স্থানান্তর** (ইংরেজি ভাষায়: Radiative transfer) বলতে তড়িচ্চুম্বকীয় বিকিরণের মাধ্যমে শক্তির স্থানান্তর প্রক্রিয়া বোঝায়। একটি মাধ্যমের মধ্য দিয়ে বিকিরণ সঞ্চালিত হওয়ার সময় বিশোষণ, নিঃসরণ এবং বিক্ষেপণ প্রক্রিয়াগুলো দ্বারা প্রভাবিত হয়। **বিকিরণীয় স্থানান্তর সমীকরণ** এই প্রক্রিয়াগুলোকে গাণিতিকভাবে প্রকাশ করে। আলোকবিদ্যা, জ্যোতিঃপদার্থবিজ্ঞান, বায়ুমণ্ডলবিদ্যা এবং দূর নিয়ন্ত্রণের মত জ্ঞানের শাখাগুলোতে এই সমীকরণ খুব কার্যকরী ভূমিকা রাখে। বিকিরণ স্থানান্তরের সমীকরণের তাত্ত্বিক সমাধান কেবল কিছু সরল সমস্যার ক্ষেত্রে পাওয়া যায়। কিন্তু বাস্তবসম্মত সমস্যার ক্ষেত্রে এটি সমাধান করতে সাংখ্যিক পদ্ধতির আশ্রয় নিতে হয়।

বিকিরণ স্থানান্তরের সমীকরণ
--------------------------

অন্তরক সমীকরণটি এভাবে প্রকাশ করা যায়:

{\displaystyle {\frac {1}{c}}{\frac {\partial }{\partial t}}I\_{\nu }+{\hat {\Omega }}\cdot \nabla I\_{\nu }+(k\_{\nu ,s}+k\_{\nu ,a})I\_{\nu }=j\_{\nu }+{\frac {1}{4\pi c}}k\_{\nu ,s}\int \_{\Omega }I\_{\nu }d\Omega }
বিক্ষেপণ বাদ দিয়ে সমীকরণটির সাধারণ সমাধান হচ্ছে:

{\displaystyle I\_{\nu }(s)=I\_{\nu }(s\_{0})e^{-\tau \_{\nu }(s\_{0},s)}+\int \_{s\_{0}}^{s}j\_{\nu }(s')e^{-\tau \_{\nu }(s',s)}\,ds'}

তথ্যসূত্র
---------

1. ↑  George B. Rybicki, Alan P. Lightman, "Radiative processes in astrophysics", Wiley-VCH
**মল্লক্রীড়া** বলতে দূর পাল্লার হাঁটা (হন্টন), স্বল্প ও দূরপাল্লার দৌড়, লাফ (লম্ফন), ও ছোঁড়া (নিক্ষেপ) - এই চার ধরনের কর্মকাণ্ডের জন্য বিভিন্ন ধরনের ক্রীড়া প্রতিযোগিতার সমষ্টিকে বোঝায়। ইংরেজিতে এগুলিকে একত্রে **অ্যাথলেটিকস** বলে। দৌড়ের প্রতিযোগিতাগুলিকে আলাদা করে বাংলায় **দৌড়বাজি** বলা হয়। মল্লক্রীড়াগুলিতে অংশ নিতে শারীরিক বল, দক্ষতা, সহ্যক্ষমতা ও ক্ষিপ্রতার পরিচয় দিতে হয়। মল্লক্রীড়া তকমার অধীনে দুই ডজনের মত আলাদা আলাদা প্রতিযোগিতা বা ইভেন্ট আয়োজিত হতে পারে। এই প্রতিযোগিতাগুলি সাধারণ উন্মুক্ত বহিরাঙ্গনে একটি ডিম্বাকৃতির ক্ষেত্রে আয়োজিত হয়। দৌড় প্রতিযোগিতাগুলি ডিম্বাকৃতি ক্ষেত্রকে ঘিরে রাখা ৪০০ মিটার দীর্ঘ ও দাগকাটা বিশেষ উপবৃত্তাকার পথ বা ট্র্যাকের উপরে সম্পন্ন করা হয়। পথগুলি মিহি অঙ্গারের আস্তরণ দিয়ে নির্মাণ করা হয় (ইংরেজিতে সিন্ডার ট্র্যাক Cinder Track); ক্ষেত্রবিশেষে ইটের গুঁড়ার আস্তরও দেওয়া হতে পারে। অন্যদিকে লাফ (লম্ফ) ও ছোঁড়া (নিক্ষেপ) প্রতিযোগিতাগুলি ট্র্যাকের পরিসীমার ভেতরের মাঠে আয়োজন করা হয়। শীতপ্রধান দেশে বিশেষ স্থাপনা বা ভবনের অভ্যন্তরে মলক্রীড়ার সুবিধা থাকে। যারা মল্লক্রীড়ায় অংশ নেন, তাদেরকে "মল্লক্রীড়াবিদ" (ইংরেজিতে অ্যাথলেট) বলে। আন্তর্জাতিক অ্যাথলেটিকস ফেডারেশন নামক সংস্থাটি ক্রীড়াটির আন্তর্জাতিক নিয়ন্ত্রক সংস্থা।

মল্লক্রীড়া প্রাচীনকালে সম্ভবত গ্রিসে প্রচলিত ছিল। মধ্যযুগে ইংল্যান্ডে আধুনিক মল্লক্রীড়ার মত বিশেষ মাঠে খেলা হত। তবে আধুনিক মল্লক্রীড়ার আবির্ভাব ঘটে ১৯শ শতকে এসে এবং বেশিরভাগ দেশেই এর প্রচলন ঘটে। ইংল্যান্ডের ক্যামব্রিজ বিশ্ববিদ্যালয় (১৮৬৩ সালে) ও অক্সফোর্ড বিশ্ববিদ্যালয়ে মল্লক্রীড়াবিদেরা মল্লক্রীড়ার ক্লাব বা দল গঠন করা হয়। আধুনিক অলিম্পিক প্রতিযোগিতা মল্লক্রীড়াকে বিশ্বব্যাপী জনপ্রিয় করে তোলে। বর্তমানে বিশ্বের সমস্ত জাতি বা রাষ্ট্র মল্লক্রীড়া প্রতিযোগিতাগুলিতে তাদের ক্রীড়াবিদদেরকে প্রেরণ করে থাকে।

মল্লক্রীড়ার অন্তর্ভুক্ত ভিন্ন ভিন্ন প্রায় দুই ডজনেরও বেশি ক্রীড়া কর্মকাণ্ড বা ইভেন্টগুলির মধ্যে রয়েছে ১০০ মিটার দৌড়, ২০০ মিটার দৌড়, ৪০০ মিটার দৌড়, ৮০০ মিটার দৌড়, ১৫০০ মিটার দৌড়, ৫০০০ মিটার দৌড় ও ১০০০০ মিটার দৌড়; ১১০ মিটার হার্ডলস (প্রতিবন্ধক) দৌড় ও ৪০০ মিটার হার্ডল (প্রতিবন্ধক) দৌড়; ৩০০০ মিটার বহুপ্রতিবন্ধক দৌড় (স্টিপল চেইস);এবং ৪০০ মিটার রিলে (ধারাবাহিক দলগত) দৌড় ও ১৫০০ মিটার রিলে দৌড়। মাঠের ক্রীড়াগুলির মধ্যে আছে উচ্চলম্ফ, পোল ভল্ট (লাঠি লম্ফ), দীর্ঘ লম্ফ, শটপুট (গোলক নিক্ষেপ), চাকতি নিক্ষেপ (ডিসকাস থ্রো), হাতুড়ি নিক্ষেপ (হ্যামার থ্রো) এবং বর্শা নিক্ষেপ (জ্যাভেলিন থ্রো)। ১০টি ভিন্ন ক্রীড়ার সমন্বয়ে গঠিত ডেকাথলন ("১০টি প্রতিযোগিতা") -ও আয়োজন করা হয়। মহিলারা প্রায় একই ক্রীড়াগুলিতে অংশ নেয়। কেবল ১১০ মিটার হার্ডলসের পরিবর্তে ১০০ মিটার এবং ডেকাথলনের পরিবর্তে হেপ্টাথলন (৭টি ক্রীড়ার সমন্বয়) প্রতিযোগিতাতে অংশ নেন। মহিলারা ২০ হাজার মিটার এবং পুরুষেরা ৫০ হাজার হাঁটার প্রতিযোগিতায় অংশ নেয়।

ইতিহাস
------

আরও দেখুন: শারীরিক প্রশিক্ষণ এবং ফিটনেসের ইতিহাস
### প্রাচীন

দৌড়, হাঁটা, লাফানো এবং নিক্ষেপের ক্রীড়া প্রতিযোগিতা সব খেলার মধ্যে প্রাচীনতম এবং তাদের শিকড় অনেক পুরোনো।

তথ্যসূত্র
---------

1. ↑  Chris Humphries; Frances Adlington; Rachel Lawrence, সম্পাদকগণ (২০০১), *World Encyclopedia*, Phillips উদ্ধৃতি টেমপ্লেট ইংরেজি প্যারামিটার ব্যবহার করেছে (link)
২০১২ সালের সাধারণ নির্বাচনের সময় হাউস অফ রিপ্রেজেনটেটিভের পক্ষে সমাজতান্ত্রিক দলের প্রার্থী ফারশাদ বশির
**ফারশাদ বশির** (জন্ম: ১৪ ই জানুয়ারী ১৯৮৮ কাবুলে ) আফগান বংশোদ্ভূত ডাচ রাজনীতিবিদ । সমাজতান্ত্রিক দলের সদস্য হিসাবে ( সমাজতান্ত্রিক পার্টি ) তিনি ১৫ জানুয়ারী ২০০৮ থেকে ২৩ শে মার্চ ২০১৭ সাল পর্যন্ত সংসদ সদস্য ছিলেন। তিনি কর, ট্রাফিক এবং জল ব্যবস্থাপনার বিষয়ে মনোনিবেশ করেছিলেন।

জীবনী
-----

তার বাবা কমিউনিস্ট শাসনের সময় দৈনিক *আনিসে* সাংবাদিক ছিলেন। ১৯৯৬ সালে তালেবানদের দ্বারা আফগানিস্তানের প্রধান অংশ দখলের পরে, তিনি তার পরিবার নিয়ে তাজিকিস্তান এবং তারপরে ১৯৯৭ সালে নেদারল্যান্ডসে পালিয়ে যান, সেখানে তাদের আশ্রয় দেওয়া হয়েছিল। তিনি ম্যানটগমে বসবাস করতে গিয়েছিলেন, যা ফ্রিজল্যান্ড প্রদেশের একটি গ্রাম।

২০০২ সালের ১০ জুলাই তিনি সমাজতান্ত্রিক দল এবং এর যুব সংগঠন আরওডির সদস্য হন। ১৬ শে মার্চ ২০০ On-এ তিনি লিউওয়ার্ডেনের পৌরসভা নির্বাচিত হন। তিনি ২৮ জানুয়ারী ২০০৮ অবধি কাউন্সিলর ছিলেন। একই মাসে তিনি ডাচ হাউস অফ রিপ্রেজেনটেটিভের সদস্য হন, রোসিতা ভ্যান গিজলসভিজকের স্থলাভিষিক্ত হন, এভাবে তিনি সর্বকনিষ্ঠ ডাচ সাংসদ হন।

সভায় তার কার্যকাল ২৩ শে মার্চ, ২০১৭ এ শেষ হয়েছে। 

বশির বলেছিলেন যে তিনি শীঘ্রই মুকুটিত অরেঞ্জের যুবরাজ উইলেম আলেকজান্ডারের প্রতি আনুগত্যের শপথ নিতে অস্বীকার করবেন। বশির একজন প্রজাতন্ত্রের পক্ষে এবং ডাচ রাজতন্ত্রের বিরুদ্ধে। 

বশির গণিত এবং পদার্থবিজ্ঞানের এ গ্রোনিনজেন বিশ্ববিদ্যালয়ের ( বিএ ) এবং ট্যাক্স আইন এ লিডেন বিশ্ববিদ্যালয়ে পড়াশোনা করেছেন ।

তথ্যসূত্র
---------

1. ↑  "F. (Farshad) Bashir" (Dutch ভাষায়)। Parlement.com। সংগ্রহের তারিখ ৭ এপ্রিল ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "SP'ers weigeren eed troonswisseling"। *telegraaf.nl*। ২ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১৯।

বহিঃসংযোগ
---------

* (ওলন্দাজ) প্রাতিষ্ঠানিক ওয়েবসাইট
* (ওলন্দাজ) হাউস অফ রিপ্রেজেন্টেটিভস জীবনী
* (ওলন্দাজ) পারমেন্টমেন্ট ডট কম জীবনী
**বিবির পুকুর** বাংলাদেশের বরিশাল নগরীর প্রাণকেন্দ্রে অবস্থিত একটি শতবর্ষের পুরানো ও ঐতিহ্যবাহী কৃত্রিম জলাশয়।  ১৯০৮ খ্রিস্টাব্দে উইলিয়াম কেরির পালিত সন্তান জিন্নাত বিবির উদ্যোগে জনগণের জলকষ্ট নিরসনের জন্য নগরীর সদর রোডের পূর্ব পাশে ৪০০ ফুট দৈর্ঘ্য ও ১৮৫০ ফুট প্রস্থ একটি পুকুর খনন করা হয়।  পরবর্তীতে এটি তার নাম অনুসারে "বিবির পুকুর" নামে পরিচিতি লাভ করে। বাংলাদেশের অন্য কোন বিভাগীয় শহরের প্রাণকেন্দ্রে এরকম জলাশয় নেই  এবং এটি বরিশাল নগরীর অন্যতম সৌন্দর্য ও ঐতিহ্য বলে বিবেচিত হয়।

ইতিহাস
------

খাবার পানির সংকট নিরসনের জন্য জলাশয় খনন করা হয় ও এ অনুযায়ী নগরীর সদর রোডের পূর্ব পাশে ৪০০ ফুট দৈর্ঘ্য ও ১৮৫০ ফুট প্রস্থ একটি পুকুর খনন করা হয়। তখন থেকেই পুকুরটি বিবির পুকুর নামে পরিচিতি লাভ করে। 

একসময় কীর্তনখোলা নদীর সাথে এ পুকুরের দুটি সংযোগ ছিল এবং এতে নিয়মিত জোয়ার ভাটা হত। সংযোগ দুটির একটি বরিশাল সার্কিট হাউজ হয়ে মৃতপ্রায় ভাটার খালের মাধ্যমে কীর্তনখোলায় এবং অপরটি নগরীর গির্জা মহল্লার পাশ দিয়ে বয়ে যাওয়া বিলুপ্ত খালের মাধ্যমে কীর্তনখোলা নদীর সাথে যুক্ত ছিল।

সংস্কার ও মানোন্নয়ন
--------------------

বরিশাল পৌরসভা স্থাপনের পর থেকেই বিবির পুকুরটি বিভিন্নভাবে সংস্কার ও পুনর্খনন করা হয়। ৯০ এর দশকে পৌর চেয়ারম্যান আহসান হাবিব কামাল পুকুরটির ঐতিহ্য রক্ষায় বিভিন্ন পরিকল্পনা গ্রহণ করলেও তা যথাযথ ভাবে বাস্তবায়িত হয়নি। ২০০৮ সালে শওকত হোসেন হিরণ বরিশাল সিটি কর্পোরেশনের এর মেয়র নির্বাচিত হওয়ার পর বিবির পুকুরের ঐতিহ্য রক্ষা এবং সৌন্দর্য্য বর্ধনে নানামুখী কার্যক্রম গ্রহণ করেন। এর মধ্যে পুকুরের চারপাশে ঝুলন্ত পার্ক, বিশ্রাম নেয়ার জন্য বেঞ্চ, অত্যাধুনিক গ্রিল ও পুকুরটির শোভা বৃদ্ধির জন্য বিভিন্ন ধরনের লাইটিং স্থাপন উল্লেখযোগ্য। এর পাশাপাশি বিবির পুকুরের পাশেই উন্মুক্ত বিনোদন কেন্দ্র পাবলিক স্কয়ার (বর্তমানে হিরণ স্কয়ার নামে পরিচিত) এবং পুকুরের মধ্যে ফোয়ারা স্থাপন করেন।

বর্তমান অবস্থা
--------------

বিবির পুকুর বর্তমানে একটি নাগরিক বিনোদনের স্থান হিসেবে ব্যবহৃত হয়। বিকেলে ও সন্ধ্যায় জনগণ আড্ডা ও অবসর সময় কাটানোর জন্য পুকুর পাড়ে ও হিরণ স্কয়ারে জড়ো হয়। ২০১৪ সালের ১৫ ডিসেম্বর জনগণের জন্য পুকুরের চারপাশ ও হিরণ স্কয়ার এলাকায় ফ্রি ওয়াই-ফাই সুবিধা যুক্ত করা হয়।

তথ্যসূত্র
---------

1. 1 2 3  হীরা, খোকন আহম্মেদ (৯ এপ্রিল ২০১৩)। "শত বছরের ঐতিহ্য অনেক ইতিহাসের নীরব সাক্ষী - বরিশালের অনন্য সৌন্দর্যের 'বিবির পুকুর'"। দৈনিক জনকণ্ঠ। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ১১ জুন ২০১৫।
2. ↑  "মেয়রের নানামুখী পরিকল্পনায় সাজবে বিবির পুকুর"। দৈনিক আজকের পরিবর্তন। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ জুন ২০১৫।
3. ↑  "বরিশালের বিবির পুকুরপাড় পাখ-পাখালির অভয়ারণ্য"। দৈনিক সংবাদ। ২৪ মার্চ ২০১৪। সংগ্রহের তারিখ ১৭ জুন ২০১৫। [*স্থায়ীভাবে অকার্যকর সংযোগ*]
4. ↑  "ভ্রমণে বাংলার ভেনিস বরিশাল - বিবির পুকুর"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৫।
5. ↑  "বরিশালের বিবির পুকুর এলাকায় ওয়াইফাই সুবিধা"। দৈনিক প্রথম আলো। ১৭ ডিসেম্বর ২০১৪। সংগ্রহের তারিখ ১৭ জুন ২০১৫।

আরও দেখুন
---------

* দুর্গা সাগর

বহি:সংযোগ
---------

* বিবির পুকুরের ছবি
মল্লাদি সুব্বাম্মা
**মল্লাদি সুব্বাম্মা** (২রা আগস্ট ১৯২৪ - ১৫ই মে ২০১৪) ছিলেন একজন ভারতীয় নারীবাদী লেখিকা, মানবতাবাদী, নারীমুক্তি আন্দোলনের পথিকৃৎ এবং পত্রিকা সম্পাদিকা। তার সম্পাদিত পত্রিকার নাম ছিল "স্ত্রী স্বেচ্ছা"।

তিনি সমাজের অবহেলিত নারীদের শিক্ষায় মনোনিবেশ করে তাদের উন্নতির জন্য কাজ করেছিলেন। সুরা ও মাদক বিরোধী আন্দোলনে নেতৃত্ব দেওয়ার পর তিনি অন্ধ্রপ্রদেশের একজন বিশিষ্ট ব্যক্তিত্ব হয়ে ওঠেন। তার নেতৃত্বাধীন এই আন্দোলন সফল হয়ে ওঠে এবং ফলশ্রুতিতে ১৯৯৪ সালে রাজ্যে অ্যালকোহল বিক্রির উপর নিষেধাজ্ঞা কার্যকর করা হয়। 'ইনস্টিটিউট অব এডভান্সমেন্ট অব উইমেনের' প্রধান হিসেবে তিনি নারীদের শিক্ষিত করার জন্য অনেক স্টাডি ক্যাম্প পরিচালনা করেন। মল্লাদি সুব্বাম্মা  মানবতাবাদের একজন প্রবক্তা ছিলেন, এবং সারা জীবন মানবতাবাদ প্রচারের জন্য স্বামী এম ভি রামমূর্তির সাথে সারা দেশে পরিভ্রমণ করেছিলেন।
মহিলাদের মুক্তি ও উন্নয়নের জন্য *মহিলা অভ্যুদ্যয়*, *অভ্যুদয় বিবাহ বেদিকা* -ইত্যাদি সংস্থা চালু করেছিলেন মল্লাদি।

ব্যক্তিগত জীবন
--------------

মল্লাদির জন্ম ১৯২৪ সালের ২রা আগস্ট অন্ধ্রপ্রদেশের গুন্টুর জেলার রেপেলার পোথারধাকামে। তার চার সন্তান- এক মেয়ে ও তিন ছেলে। চার সন্তানের মধ্যে দুজন ডাক্তার এবং দুজন ইঞ্জিনিয়ার। দীর্ঘ রোগভোগের পর ২০১৪ সালের ১৫ই মে, ৯০ বছর বয়সে এই নিরলস মানবাধিকার কর্মী মৃত্যুবরণ করেন।

কর্মজীবন
--------

মল্লাদি শেষ নিঃশ্বাস ত্যাগ করা পর্যন্ত নারী অধিকার নিয়ে আন্দোলন করেছেন। তবে অন্ধ্রপ্রদেশে তার জনপ্রিয়তা শুরু হয় যখন তিনি 'সুরা ও মাদক বিরোধী' আন্দোলনের নেতৃত্ব প্রদান করেন। এই আন্দোলনের ফলশ্রুতিতে ১৯৯৪ সালে তদানীন্তন মুখ্যমন্ত্রী এন টি রামা রাও রাজ্যজুড়ে সুরা নিষিদ্ধ করেন। 
এছাড়া তিনি আন্ত-ধর্মীয় বিবাহে ইচ্ছুক বহু যুবক যুবতীকে সহায়তা প্রদান করেছেন বিবাহের জন্যে।

হায়দ্রাবাদ বিশ্ববিদ্যালয়ে অবদান
---------------------------------

২০১২ সালে আন্তর্জাতিক নারী দিবসে, তিনি তার স্থাবর অস্থাবর সম্পত্তি বিক্রি করে উপার্জিত মূল্য হায়দ্রাবাদ বিশ্ববিদ্যালয়ের সেন্টার ফর উইমেন স্টাডিজের জন্য নিবেদিত ভবনে দান করে দেন।
মল্লাদি সুব্বাম্মার অসামান্য অবদানের কথা স্মরণ করে সেন্টার অব উইমেন স্টাডিজ অ্যান্ড সোশ্যাল স্টাডিজের অধ্যাপিকা রেখা পান্ডে বলেন, "আমাদের বিভাগ একটি একক কক্ষে চলছিল কিন্তু যখন সুব্বাম্মা আমাদের বিভাগ পরিদর্শন করেন এবং আমরা যেভাবে কাজ করি তা দেখেন, তিনি তার সমস্ত সম্পত্তি বিক্রি করার সিদ্ধান্ত নেন এবং বিশ্ববিদ্যালয় ক্যাম্পাসে মহিলা অধ্যয়ন ভবনের উন্নয়নের জন্য বিশ্ববিদ্যালয়কে অর্থ দান করুন।"

সাহিত্যকর্ম
-----------

তিনি প্রায় ১১০ টি বই এবং ৫০০ টি প্রবন্ধ লিখেছেন, প্রধানত মহিলাদের ক্ষমতায়ন অন্যান্য মহিলাদের সমস্যা নিয়ে। তার রচিত অনেক বই এবং নিবন্ধের মধ্যে, কয়েকটি বিশিষ্ট রচনা নিম্নরূপ:

* বানিসা কদু দেবাতি কদু
* ও মাহি! মুন্ডুকু সাগিপা
* সমাস্যালু, সংস্করালু
* মাহি অভ্যুদয়ামু
* তারাতরাল স্ত্রীল পরাজয় গাধা
* অন্ধ্রপ্রদেশীয় মহিলোদ্যোমাম -মহিলা সংহালু ১৯৬০-১৯৮৩
* পতিব্রতম নুন্দি ফেমিনিজম ডাকাঃ আত্মকথা
* নারী ও সমাজ সংস্কার
* নারী, ঐতিহ্য এবং সংস্কৃতি
* বিষ্ণুমহাপুরাণম
* ভারতীয় মহিলাদের অবস্থা
* মানবা হাক্কুলু-মাহিলালা হাক্কুলু
* পরিবর্তনশীল সমাজে নারী

তথ্যসূত্র
---------

1. ↑  "Malladi Subbamma dead - The Hindu"। সংগ্রহের তারিখ ২০২০-০৫-৩১।
2. ↑
3. ↑
**বিবিসি রেডিও ৫ লাইভ স্পোর্টস এক্সট্রা** যুক্তরাজ্যের একটি জাতীয় রেডিও স্টেশন। বিবিসি এটি পরিচালনা করে। এটি ক্রীড়াসংক্রান্ত "অতিরিক্ত" বিষয়গুলো সম্প্রচার করে থাকে। এটি বিবিসি রেডিও ৫ লাইভের একটি ভ্রাতৃপ্রতিম সংস্থা। উক্ত চ্যানেলের সাথে এটি যাবতীয় সুযোগ-সুবিধা ও কর্মকর্তা ভাগাভাগি করে থাকে। এটি বিবিসি নর্থ গ্রুপের আওতাধীন।

রেডিও ৫ লাইভে খেলা সম্প্রচারের সময় যদি কোনো "ব্রেকিং নিউজ" চলে আসে, তাহলে খেলাটি রেডিও ৫ লাইভ স্পোর্টস এক্সট্রায় সম্প্রচারিত হয়।

রেডিও স্টেশনটি ডিজিটাল রেডিও, টেলিভিশন প্ল্যাটফর্ম ও বিবিসি সাউন্ডসে পাওয়া যায়। ২০১৬ সালের ২৫ জুলাই হতে আন্তর্জাতিক পরিসরে এর সম্প্রচার বন্ধ রয়েছে।

ইতিহাস
------

প্রাক্তন লোগো
বিবিসি ডিজিটাল পরিসরে খবর সম্প্রচার সম্প্রসারণের বাসনা নিয়ে বেশ কয়েকটি ডিজিটাল চ্যানেল চালু করে। বিবিসি রেডিও ৫ লাইভে খবর ও খেলাধুলা উভয়ই সম্প্রচারিত হত। বিবিসি রেডিও চার ও বিবিসি স্থানীয় রেডিও ক্রীড়াসংক্রান্ত খবর সম্প্রচারেরই অংশ ছিল। কিন্তু এগুলোতে খেলাধুলাসংক্রান্ত অতিরিক্ত সম্প্রচার করা সম্ভব হত না। এই অতিরিক্ত সম্প্রচারের উদ্দেশ্যে বিবিসি রেডিও ৫ লাইভ স্পোর্টস এক্সট্রার কার্যক্রম শুরু করা হয়। ২০০২ সালের ২ ফেব্রুয়ারি ২:৩০টার সময় এর সম্প্রচার শুরু হয়। জুলিয়েট ফেররিংটন প্রথম অনুষ্ঠানটি সঞ্চালনা করেন। ম্যানচেস্টার ইউনাইটেড ও সান্ডারল্যান্ডের ম্যাচের ধারাবিবরণীই ছিল প্রথম অনুষ্ঠান।

খেলাধুলা সম্প্রচারের টেলিভিশন সংক্রান্ত অনুষ্ঠান সম্প্রচারের অধিকার নিয়ে আইটিভি স্পোর্টস ও স্কাই স্পোর্টসের মতো চ্যানেলগুলোর মধ্যে তীব্র বিতণ্ডা হলেও বিবিসি এখনো রেডিও সম্প্রচারস্বত্ব নিজের আওতায় রাখতে সক্ষম হয়েছে। বাণিজ্যিক স্টেশন টকস্পোর্টই এর প্রধান প্রতিদ্বন্দ্বী।

২০০৭ সালে সমস্ত নেটওয়ার্কের পাশাপাশি স্টেশনটিকেও নতুন আঙ্গিকে সাজিয়ে তোলা হয়। বিবিসি রেডিও ৫ লাইভ স্পোর্টস এক্সট্রার লোগোর রং পাল্টে গাঢ় সবুজ করা হয়। গবেষণা করেই সবুজ রংটি নির্বাচন করা হয়েছিল, কারণ সবুজ রঙটিকেই খেলাধুলার সঙ্গে সম্পৃক্ত করা হয়। পটভূমিতে লাল ও নীল কর্ণরেখা অঙ্কন করা হয়েছিল। অপরদিকে স্পোর্টস এক্সট্রা ফাইভ লাইভের সঙ্গে গভীরভাবে সম্পর্কিত হয়ে পড়ে। তাই অনলাইনে রেডিও চ্যানেলটির সময়সূচি পুনর্বিন্যাস করা হয়।

রেডিও ৫ লাইভের সঙ্গে এর কার্যক্রম ২০১১ সালে বৃহত্তর ম্যানচেস্টারের স্যালফোর্ড শহরে মিডিয়াইউকে-তে স্থানান্তরিত হয়।

সম্প্রচার
---------

বিবিসি রেডিও ৫ লাইভ স্পোর্টস এক্সট্রা শুধু অনলাইন মাধ্যমেই সক্রিয়। এর তরঙ্গদৈর্ঘ্য বা ফ্রিকোয়েন্সি ডিজিটাল ধরনের; কখনোই অ্যানালগ বা প্রথাগত ফ্রিকোয়েন্সি ব্যবহার করা হয় না।

তথ্যসূত্র
---------

1. ↑  "New logos for BBC Radio - cool or balls?"। *the Guardian*। 8 আগস্ট, 2007।  এখানে তারিখের মান পরীক্ষা করুন: `|তারিখ=` (সাহায্য)

বহিঃসংযোগ
---------

* টেমপ্লেট:Bbc.co.uk
অনুজীববিজ্ঞানের যে শাখায় ভাইরাস নিয়ে গবেষণা করা হয় তাকে **ভাইরোলজি** বা **ভাইরাসবিদ্যা** বলে। ভাইরাস বলতে বোঝায় চোখে দেখা যায় না, একেবারে ক্ষুদ্রাকৃতির, ডি এন এ বা আর এন এ নিয়ে গঠিত যা পোটিনের আবরণ দিয়ে গঠিত এক ধরনের বস্তু। ভাইরাসবিদ্যায় মূলত ভাইরাসের গঠন, প্রকারভেদ এবং সৃষ্টি রহস্য, রোগাক্রান্ত করা, পোষক দেহে বসবাস ইত্যাদি নিয়ে আলোচনা করা হয়। ভাইরাসবিদ্যা মূলত অণুজীব বিজ্ঞানের একটি শাখা।

মার্টিনোস বেইজেরিক ১৮৯৮ সালে সর্বপ্রথম একটি জীবাণু আবিষ্কার করেন। এটি ছিল মূলত টোবাকো মোজাইক ভাইরাস। তিনি বুঝতে পেরেছিলেন এটা কোন ব্যাকটেরিয়া নয় এবং কোন ফাংগাস ঘঠিত রোগও নয়। তিনিই প্রথম এই বিশেষ জীবাণুকে ভাইরাস বলে অভিহিত করেন। এখনও যা প্রচলিত আছে। এই আবিষ্কারের মধ্য দিয়েই ভাইরাসবিদ্যার শুরু হয়।

ভাইরাসঘঠিত কিছু রোগ
-------------------

ভাইরাস নিয়ে গবেষণা করার অন্যতম প্রধান কারণ হচ্ছে ভাইরাস অনেক রোগ সৃষ্টি করে। এর মধ্যে উল্লেখযোগ্য কিছু রোগ হচ্ছে ঠান্ডা, ইনফ্লুয়েঞ্জা, র‍্যাবিস, মিজলস, ডায়ারিয়া, হেপাটাইটিস, ডেঙ্গু জ্বর, হলুদ জ্বর, পোলিও, গুটিবসন্ত, এইডস ইত্যাদি।

কিছু কিছু ভাইরাসকে অনকো ভাইরাসও বলা হয়। এই ভাইরাসগুলো ক্যান্সার সৃষ্টি করে। যেমন মানুষের মধ্যে হিউম্যানপ্যাপিলমা ভাইরাস উল্লেখযোগ্য। এছাড়া আছে মহিলাদের জড়ায়ুর ক্যান্সার। বেশিরভাগ ক্ষেত্রেই যৌনমিলনের ক্ষেত্রে ভাইরাস জড়ায়ুতে গিয়ে ক্যান্সার সৃষ্টি করে। এছাড়াও হেপাটাইটিস বি, সি ও যকৃতের ক্যান্সার ভাইরাসের মাধ্যমে সৃষ্টি হয়।

তথ্যসূত্র
---------

1. ↑  Crawford, Dorothy (২০১১)। *Viruses: A Very Short Introduction*। New York: Oxford University Press। পৃষ্ঠা 4। আইএসবিএন 978-0199574858।
2. ↑  Cann, Alan (২০১১)। *Principles of Molecular Virology* (5 সংস্করণ)। London: Academic Press। আইএসবিএন 978-0123849397।
3. ↑  Scholthof, Karen-Beth G.; Shaw, John G.; Zaitlin, Milton (eds.): *Tobacco Mosaic Virus: One Hundred Years of Contributions to Virology*. (St. Paul, MN: American Phytopathological Society Press, 1999)
4. ↑  Calisher, Charles H.; Horzinek, M. C. (eds.): *100 Years of Virology: The Birth and Growth of a Discipline*. (New York: Springer, 1999)
5. ↑  Bos, L. (2000), '100 years of virology: from vitalism via molecular biology to genetic engineering,'. *Trends in Microbiology* 8(2): 82–87
6. ↑  Lövheim H, Gilthorpe J, Adolfsson R, Nilsson LG, Elgh F (জুলাই ২০১৪)। "Reactivated herpes simplex infection increases the risk of Alzheimer's disease."। *Alzheimer's & Dementia*। **11** (6): 593–99। এসটুসিআইডি 28979698। ডিওআই:10.1016/j.jalz.2014.04.522। পিএমআইডি 25043910।
**ফরিয়াল তালপুর** ( উর্দু: فریال تالپور‎‎ ; জন্ম ২৬ এপ্রিল, ১৯৫৮) হলেন একজন পাকিস্তানি রাজনীতিবিদ যিনি ২০০৮ থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন।

প্রারম্ভিক জীবন
---------------

ফরিয়াল তালপুর ১৯৫৮ সালের ২৮ এপ্রিল পাকিস্তানের সিন্ধুর লারকানার নওয়াবশাহে জন্মগ্রহণ করেছিলেন তিনি পিতা হাকিম আলি জারদারি ও মাতা বিলকিস সুলতানার কন্যা তিনি পাকিস্তানের প্রাক্তন রাষ্ট্রপতি আসিফ আলি জারদারি, রাজনীতিবিদ আজরা ফজল পেচুওয়ের বোন এবং পাকিস্তানের প্রাক্তন প্রধানমন্ত্রী বেনজীর ভুট্টোর ননদ।

ব্যক্তিগত জীবন
--------------

ফরিয়াল তালপুরের বিয়ে হয়েছিল মির মুনাওয়ার আলি তালপুরের সাথে। তাদের একটি কন্যা ও একটি পুত্রসন্তান ছিল। তবে পুত্রটি উনিশ বছর বয়সে আত্মহত্যা করেছে।

রাজনৈতিক জীবন
-------------

১৯৯০-এর দশকে ফরিয়াল তালপুর তার রাজনৈতিক জীবন শুরু করেছিলেন। ১৯৯৭ সালের পাকিস্তানের সাধারণ নির্বাচনে প্রথমবারের মতো নওয়াবশাহ আসনে (এনএ -১৬০) থেকে পাকিস্তান পিপলস পার্টির (পিপিপি) প্রার্থী হিসেবে প্রতিদ্বন্দিতা করেছিলেন। কিন্তু সে'বার পাকিস্তান মুসলিম লীগের (এন ) কাছে পরাজিত হয়েছিলেন। 

২০০১ সালে তিনি স্থানীয় সরকার নির্বাচনে নওয়াবশাহ জেলার মেয়র নির্বাচিত হয়েছিলেন। ২০০৫ সালে স্থানীয় সরকার নির্বাচনে, তিনি নওয়াবশাহের মেয়র হিসাবে পুনরায় নির্বাচিত হয়েছিলেন।

তথ্যসূত্র
---------

1. ↑  "Detail Information"। ২১ এপ্রিল ২০১৪। Archived from the original on ২১ এপ্রিল ২০১৪। সংগ্রহের তারিখ ১১ জুলাই ২০১৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "If elections are held on time…"। *www.thenews.com.pk* (ইংরেজি ভাষায়)। ৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৭।
3. 1 2  "Faryal Talpur"। *DAWN.COM* (ইংরেজি ভাষায়)। ২৩ এপ্রিল ২০১৩। ৪ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৭।
4. ↑
5. ↑  "Family business"। *DAWN.COM* (ইংরেজি ভাষায়)। ১ মে ২০১৩। ৪ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৭।
**বিক্রয়.কম** একটি শ্রেণীবদ্ধ বিজ্ঞাপনের ওয়েবসাইট যা বাংলাদেশে কার্যক্রম পরিচালনা করে থাকে। বিক্রয়.কম ইংরেজি এবং বাংলা ভাষায় উপলব্ধ।

একনজরে
------

বিক্রয়.কম ২০১২ সালে চালু হয়েছিল এবং এতে গাড়ি এবং যানবাহন, সম্পত্তি, ইলেকট্রনিক্স, গৃহ সরঞ্জাম ও ব্যক্তিগত আইটেম, খেলাধুলা এবং শখের আইটেম ও কাজের জন্য ব্যক্তিগত এবং ব্যবসায়িক বিজ্ঞাপনগুলির আলাদা আলাদা বিভাগ রয়েছে। শ্রেণীবদ্ধ বিজ্ঞাপনগুলি বিক্রয়.কমে আপলোড করা হয় এবং ৬০ দিনের জন্য সাইটে থাকে। বিক্রয়.কম ইংরেজি এবং বাংলা দুই ভাষায় উপলব্ধ। ২০১২ সালের ১৮ই অক্টোবর ঢাকায় অনুষ্ঠিত একটি আনুষ্ঠানিক সংবাদ সম্মেলনের পরে সাইটটি স্থানীয় গণমাধ্যমের আলোচনায় আসে।

পটভূমি
------

বিক্রয়.কমের মালিকানা গ্লোবাল টেক ফার্ম-সাল্টসাইড টেকনোলজির। সাল্টসাইড টেকনোলজি একটি সুইডেনভিত্তিক প্রতিষ্ঠান, ২০১৫ সালের জানুয়ারিতে কোম্পানিটি সর্বশেষ ৬৫ মিলিয়ন মার্কিন ডলার তহবিল পায়। বর্তমানে, সল্টসাইড টেকনোলজি বাংলাদেশে বিক্রয় ডট কম ছাড়াও ঘানাতে টোনটন ডট কম এবং শ্রীলঙ্কার ইকম্যান.লক হিসাবে শ্রেণীবদ্ধ ওয়েবসাইটগুলি পরিচালনা করছে।

ইতিহাস
------

১৮ই অক্টোবর ২০১২ সালে বিক্রয়.কম আনুষ্ঠানিকভাবে বাংলাদেশের রাজধানী ঢাকায় আয়োজিত এক সংবাদ সম্মেলনে চালু করা হয়েছিল, তবে সে বছরের শুরুর দিকে জুনে তার কার্যক্রম শুরু হয়েছিল। প্রতিবেদনটি প্রথম আলো, কালের কণ্ঠ এবং দ্য ডেইলি স্টারসহ দেশের বেশ কয়েকটি বড় সংবাদপত্র দ্বারা প্রকাশিত হয়েছিল। ২০১২ সালের নভেম্বর মাসে বিক্রয়কে "দেশের প্রথম দ্বিভাষিক শ্রেণীবদ্ধ ওয়েবসাইট" হিসাবে ডেইলি স্টার কর্তৃক প্রকাশ করা হয়েছিল কারণ এটি বাংলা এবং ইংরেজি উভয় ভাষা সমর্থন করে। ২০১২ সালের ডিসেম্বরে, এটি প্রথম আলো এবং এশিয়া নিউজ২৪ দ্বারা "বাংলাদেশের সর্বাধিক পরিদর্শন করা শ্রেণীবদ্ধ বিজ্ঞাপন সাইট" হিসাবে স্বীকৃতি দিয়েছিল।

২০১৩ সালে বিক্রয় বাংলাদেশের শীর্ষস্থানীয় ১০টি ওয়েবসাইটের মধ্যে একটিতে পরিণত হয়েছিল। গুগলে সে বছর বাংলাদেশের মধ্যে সর্বাধিক সন্ধান করা কীওয়ার্ড ছিল "বিক্রয় ডট কম"। সংস্থাটি ফেসবুকে পাঁচ লক্ষেরও বেশি সমর্থক যুক্ত করেছে।

রবির সাথে একটি সহযোগিতামূলক চুক্তির মাধ্যমে সেই বছর জিরো রেটিং ক্যাম্পেইন প্রকাশ করেছিল, এভাবে অপারেটরের মাধ্যমে বিক্রয়ের বিনামূল্যে ব্রাউজিং সক্ষম করা হয়েছিল। এই বছরের মধ্যে, সংস্থাটি বাংলাদেশের মোট পাঁচটি অফিস খুলে এবং তাদের ফেসবুক পাতায় ২,০০,০০০ সমর্থকে পৌঁছায়।

আইওএস এবং অ্যান্ড্রয়েডের অ্যাপস চালু সেই বছরের প্রধান মাইলফলকগুলির একটি। বিক্রয় ফেসবুকের সাথে ইন্টারনেট.ওর্গ (সফ্টওয়্যারের সাথে ফ্রি বেসিক সার্ভিসের মাধ্যমে ইন্টারনেটে ব্রাউজিং) ফ্রি ব্রাউজিং সক্ষম সেবা চালু করতে সফল হয়। কোম্পানির জন্য আরেকটি প্রধান মাইলফলক ছিল ইদ-উল-আজহা উপলক্ষে কোরবানির পশুর জন্য একটি প্রাক-আদেশ এবং বিতরণ সেবা অফার। প্রথমবারের মতোই কুরবানী পশু বাংলাদেশে অনলাইনে বিক্রি করা হয়েছিল।

তথ্যসূত্র
---------

1. ↑  "দেশে অনলাইনে পণ্য বিকিকিনির নতুন প্ল্যাটফর্ম"। *দৈনিক প্রথম আলো*। ১৮ অক্টোবর ২০১২। ৮ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ওয়েবসাইট
* বিক্রয়.কম ব্লগ
**ফরিদাবাদ** (ইংরেজি: Faridabad) ভারতের হরিয়ানা রাজ্যের রাজ্যের বৃহত্তম শহর। এটি ফরিদাবাদ জেলার অন্তর্গত এলাকা।

ফরিদাবাদ হরিয়ানার শিল্পাঞ্চলের প্রধান কেন্দ্র এবং হরিয়ানার প্রায় ৫০% রাজস্ব আয় ফরিদাবাদ এবং গুরগাঁও থেকে সংগৃহীত হয়।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৮°২৬′ উত্তর ৭৭°১৯′ পূর্ব﻿ / ﻿২৮.৪৩° উত্তর ৭৭.৩২° পূর্ব﻿ / 28.43; 77.32। সমুদ্র সমতল হতে এর গড় উচ্চতা হল ১৯৮ মিটার (৬৪৯ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে ফরিদাবাদ শহরের জনসংখ্যা হল ১,০৫৪,৯৮১ জন। এর মধ্যে পুরুষ ৫৫% এবং নারী ৪৫%।

এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ফরিদাবাদ এর সাক্ষরতার হার বেশি।

এই শহরের জনসংখ্যার ১৫% হল ৬ বছর বা তার কম বয়সী।

যোগাযোগ
-------

ফরিদাবাদ রেলওয়ে স্টেশন শহরের প্রধান রেলওয়ে স্টেশন। দিল্লি-র হযরত হাজী নিজামুদ্দীন টার্মিনাসগামী প্রায় সব ট্রেনগুলো এই স্টেশন ছুঁয়ে যায়।

তথ্যসূত্র
---------

1. ↑  "The Tribune, 28 December 2005" (ইংরেজি ভাষায়)।
2. ↑  "Faridabad"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
3. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**রাজা রাজেন্দ্রলাল মিত্র** (১৬ ফেব্রুয়ারি ১৮২২ – ২৬ জুলাই ১৮৯১) ছিলেন ভারতীয় বংশোদ্ভূত প্রথম আধুনিক ভারততত্ত্ববিদ, পুরাতত্ত্ববিদ,সমালোচক, প্রাবন্ধিক এবং বাংলায় জন্মগ্রহণকারী বিজ্ঞানসম্মত ইতিহাস চর্চার অন্যতম পথিকৃৎ। তিনি পুরাতত্ত্ব এবং প্রত্নতত্ত্ববিদ রূপেও সুখ্যাতি অর্জন করেছিলেন।

প্রাথমিক জীবন
-------------

রাজা রাজেন্দ্রলাল মিত্র ১৮২২ সালের ১৬ ফেব্রুয়ারি পূর্ব কলকাতার সুরা (বর্তমানে বেলিয়াঘাটা) নামক স্থানে জন্মগ্রহণ করেন। তার পিতার নাম জন্মজয় মিত্র। তার পিতার ছয় পুত্রের মধ্যে তিনি ছিলেন তৃতীয়, এছাড়াও তার একজন বোন ছিল। রাজেন্দ্রলাল ছোটবেলায় প্রাথমিকভাবে তার বিধবা ও নিঃসন্তান মাসীর কাছে বেড়ে ওঠেন।

### শিক্ষা

রাজেন্দ্রলাল মিত্র তার প্রাথমিক শিক্ষা বাংলার একটি গ্রাম পাঠশালায় পরে পাথুরিয়াঘাটার একটি বেসরকারী ইংরেজি-মাধ্যমিক বিদ্যালয় থেকেছিলেন। প্রায় ১০ বছর বয়সে, তিনি কলকাতার হিন্দু স্কুলে পড়াশোনা করেন। মিত্রের শিক্ষা এদিক থেকে ক্রমবর্ধমান বিক্ষিপ্ত হয়ে ওঠে; যদিও তিনি ১৮৩৭ সালের ডিসেম্বর মাসে কলকাতা মেডিকেল কলেজে ভর্তি হন - যেখানে তিনি সম্ভবত ভাল অভিনয় করেছিলেন - কিন্তু বিতর্কে জড়িয়ে পড়ার পরে তিনি ১৮৪১ সালে চলে যেতে বাধ্য হন। তারপরে তিনি আইনি প্রশিক্ষণ শুরু করলেন, যদিও দীর্ঘকাল না হলেও এবং তারপরে তিনি গ্রীক, লাতিন, ফরাসি এবং জার্মান ভাষা সহ অধ্যয়ন শুরু করেন, যার ফলে তার চিত্তাত্ত্বিকতার প্রতি শেষ আগ্রহ হয়েছিল।

### বিবাহ

এশিয়াটিক সোসাইটি
-----------------

প্রভাব এবং পদ্ধতি
-----------------

তথ্যসূত্র
---------

1. ↑  আবু ইমাম (২০১২)। "মিত্র, রাজা রাজেন্দ্রলাল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  Bhattacharya, Krishna (২০১৫)। "Early Years of Bengali Historiography" (পিডিএফ)। *Indology, historiography and the nation : Bengal, 1847-1947*। Kolkata, India: Frontpage। আইএসবিএন 978-93-81043-18-9। ওসিএলসি 953148596।
3. ↑  বসু, অঞ্জলি; গুপ্ত, সুবোধ চন্দ্র সেন (২০১০)। *সংসদ বাঙালি চরিতাভিধান: প্রায় চার সহস্রাধিক জীবনী-সংবলিত আকর গ্রণ্থ. প্রথম খন্ড*। **১**। সাহিত্য সংসদ। পৃষ্ঠা ৬৪৬। আইএসবিএন 978-81-7955-135-6।
4. ↑  Sur ১৯৭৪, পৃ. ৩৭০।
5. ↑  Ray ১৯৬৯, পৃ. ২৯।
6. ↑  Ray ১৯৬৯, পৃ. ৩১।
7. ↑  Ray ১৯৬৯, পৃ. ৩২।

প্রধান উৎসসমূহ
--------------

* Sur, Shyamali (১৯৭৪)। "RAJENDRALAL MITRA AS A HISTORIAN : A REVALUATION"। *Proceedings of the Indian History Congress*। **৩৫**: ৩৭০–৩৭৮। আইএসএসএন 2249-1937।
* Ray, Alok (১৯৬৯)। *Rajendralal Mitra*।

বহিঃসংযোগ
---------

* *Prehistoric India* (1923), Calcutta University (Calcutta)
**মাহমুদুর রহমান বেণু** হচ্ছেন একজন বাংলাদেশী সঙ্গীতশিল্পী, যিনি‌ সংগীতে গুরুত্বপূর্ণ অবদান রাখার জন্য ২০২২ সালে একুশে পদক লাভ করেন।

শিক্ষা জীবন
-----------

বেণু ছায়ানট থেকে সঙ্গীতে স্নাতক ডিগ্রি অর্জন করেন। একজন নিবেদিতপ্রাণ সাংস্কৃতিক কর্মী হিসেবে ছোটবেলায় তারমাঝে দেশপ্রেমের চেতনা গেঁথে গিয়েছিল। ছায়ানটে তার সঙ্গীত গুরু ওয়াহিদুল হক, শেখ লুৎফুর রহমান এবং জাহেদুর রহিমের সংস্পর্শে তার আবেগ আরও শাণিত হয়, যা তাকে পরবর্তীতে মুক্তি যুদ্ধে অনুপ্রাণিত করে।

মুক্তিযুদ্ধে অবদান
------------------

বেণু বাংলাদেশের স্বাধীনতা যুদ্ধের একজন কণ্ঠযোদ্ধা। ১৯৭১ সালে মুক্তিযোদ্ধাদের প্রশিক্ষণ ক্যাম্প, মুক্তাঞ্চল ও শরনার্থী শিবিরে মুক্তিবাহিনীর মনোবল যোগাতে যেসকল শিল্পীরা সংগ্রাম ও স্বাধীনতার গান গেয়ে মুক্তিযোদ্ধাদের অনুপ্রেরণা ও শরনার্থী শিবিরের জন্য অর্থ সংগ্রহ করতেন বেনু তাদের অন্যতম। মুক্তিযুদ্ধের সময় কলকাতার লেলিন রোডের ১৪৪ নম্বর বাড়িতে একদল শিল্পী মিলে গড়ে তুলেছিলেন ‘বাংলাদেশ মুক্তি সংগ্রামী শিল্পী সংস্থা’ নামে সাংস্কৃতিক সংগঠন। বেনু ছিলেন সেই সাংস্কৃতিক সংগঠনের সেক্রেটারি। এই সংগঠনে আরও ছিলেন চলচ্চিত্রকার জহির রায়হান, নাট্যব্যক্তিত্ব আলী জাকের, শিল্পী মোস্তফা মনোয়ার, নজরুল সঙ্গীত শিল্পী শাহীন সামাদ, ছায়ানটের সনজিদা খাতুনসহ ৭৫ জনের মতো সাংস্কৃতিক ব্যক্তিত্ব।
মার্কিন চলচ্চিত্রকার লিয়ার লেভিন মুক্তিযুদ্ধের সময় কোলকাতায় এসে যুক্ত হয়েছিলেন বেনু ও তার সঙ্গীদের সাথে। লেভিন তাদের সাথে থেকে ভিডিও চিত্র ধারন করেন। অর্থাভাবে লেভিন তার তোলা ২২ ঘণ্টার ভিডিও চিত্রগুলো দিয়ে প্রামান্যচিত্র তৈরি করতে পারেননি। চলচ্চিত্র নির্মাতা তারেক মাসুদ ছিলেন বেনুর চাচাতো ভাই, ১৯৯০ সালে বেণুর মাধ্যমে তারেক মাসুদ লিয়ার লেভিনের সম্পর্কে জানাতে পারেন। পরবর্তীতে লিয়ার লেভিনের ভিডিও ও বিভিন্ন দেশ থেকে সংগৃহিত ভিডিও চিত্রের  উপর ভিত্তি করে তারেক মাসুদ ও ক্যাথরিন মাসুদ মুক্তির গান নামে চলচ্চিত্র তৈরি করেন।

তথ্যসূত্র
---------

1. ↑  "একুশে পদক পাচ্ছেন বিশিষ্ট ২৪ নাগরিক"। *Jugantor*। সংগ্রহের তারিখ ২০২২-০২-০৩।
2. ↑  Mahmudur Rahman Benu, Bengal Foundation ইংরেজি ভাষায়
3. ↑  "একাত্তরের অনুচ্চারিত কণ্ঠ যোদ্ধা মাহমুদুর রহমান বেনু, বাংলা ট্রিবিউন, ১৬ ডিসেম্বর ২০১৬"। ৪ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০২২।

| * দে
* স
একুশে পদক বিজয়ী ২০২২ |
| --- |
| গবেষণা | 
* এম এ সাত্তার মণ্ডল
* মো. এনামুল হক
* সাহানাজ সুলতানা
* জান্নাতুল ফেরদৌস

 |  |
| বিজ্ঞান ও প্রযুক্তি | 
* আনোয়ার হোসেন

 |
| ভাষা ও সাহিত্য | 
* কামাল চৌধুরী
* ঝর্ণা দাশ পুরকায়স্থ

 |
| ভাষা আন্দোলন | 
* মোস্তফা এম এ মতিন (মরণোত্তর)
* মির্জা তোফাজ্জল হোসেন মুকুল (মরণোত্তর)

 |
| মুক্তিযুদ্ধ | 
* মতিউর রহমান
* সৈয়দ মোয়াজ্জেম আলী (মরণোত্তর)
* কিউ এ বি এম রহমান
* আমজাদ আলী খন্দকার

 |
| শিক্ষা | 
* গৌতম বুদ্ধ দাশ

 |
| শিল্পকলা | 
* জিনাত বরকতুল্লাহ (নৃত্য)
* নজরুল ইসলাম বাবু (মরণোত্তর) (সঙ্গীত)
* ইকবাল আহমেদ (সঙ্গীত)
* মাহমুদুর রহমান বেণু (সঙ্গীত)
* খালেদ খান (মরণোত্তর) (অভিনয়)
* আফজাল হোসেন (অভিনয়)
* মাসুম আজিজ (অভিনয়)

 |
| সমাজসেবা | 
* এস এম আব্রাহাম লিংকন
* জ্ঞানশ্রী মহাথের

 |
| সাংবাদিকতা | 
* এম এ মালেক

 |
| 
একুশে পদক বিজয়ী
২০১৭
২০১৮
২০১৯
২০২০
২০২১
**২০২২** 
২০২৩
 |
**সৈয়দ জামালউদ্দিন মসজিদ** বা **সাইয়্যেদ জামালউদ্দিন মসজিদ** ভারতের হুগলি জেলার সরস্বতী নদীর পার্শ্ববর্তী সপ্তগ্রামে অবস্থিত পশ্চিমবঙ্গের ঐতিহ্য এবং সাবেক মসজিদ।

ইতিহাস
------

একটি পাথরের ভিত্তি ফলকে উল্লেখিত তথ্য মতে, নাসিরউদ্দিন নুসরাত শাহের যুগে সৈয়দ জামালউদ্দিন নামে এক ব্যক্তি দ্বারা এই মসজিদটি নির্মাণ করা হয়েছে। এটি ১৫২৯ সালে ইরানের আমোলের সৈয়দ ফখরুদ্দিনের পুত্র জামালউদ্দিন দ্বারা নির্মাণ করা হয়েছে। এটি পোড়ামাটির অলঙ্করণে সজ্জিত একটি অনন্য ইটের মসজিদ। এটি বাংলার ইসলামী স্থাপত্যের পোড়ামাটির উপাদানগুলোকে উপস্থাপন করে। মসজিদ কমপ্লেক্সে তিনটি সমাধি রয়েছে। বর্তমানে বিধ্বস্ত মসজিদটি ভারতীয় পুরাতত্ত্ব সর্বেক্ষণ (এএসআই)-এর রক্ষণাবেক্ষণাধীন রয়েছে।

তথ্যসূত্র
---------

1. 1 2  "বাংলায় ভ্রমণ -দ্বিতীয় খণ্ড"। *bn.wikisource.org*। সংগ্রহের তারিখ নভেম্বর ৩০, ২০১৮।
2. ↑  "Tracking the ancient terracotta mosques of Bengal" (ইংরেজি ভাষায়)। সংগ্রহের তারিখ নভেম্বর ৩০, ২০১৮।
3. ↑  "Syed Jalamuddin Mosque, Adisaptagram"। *Wikimedia Commons, the free media repository* (ইংরেজি ভাষায়)। সংগ্রহের তারিখ নভেম্বর ৩০, ২০১৮।
4. ↑  "Alphabetical List of Monuments – West Bengal"। *asi.nic.in* (ইংরেজি ভাষায়)। ডিসেম্বর ৩, ২০১৮ তারিখে মূল থেকে আর্কাইভ করা। সংগ্রহের তারিখ ডিসেম্বর ৩, ২০১৮।
**ফারজানা নাজ** ( দারি: فرزانه ناز‎ ), আফগানিস্তানের কাবুলে জন্মগ্রহণকারী একজন মহিলা শিল্পী যিনি আফগানিস্তানের বাগলন প্রদেশ থেকে আগত। আফগানিস্তানের অস্থিতিশীল পরিস্থিতির কারণে তিনি মূলত পশতু গান গেয়েছিলেন এবং পাকিস্তানে প্রথম গান করেছেন। তার মা তাজিক এবং তার পিতা পশতুন। ২০১০ সালে আফগানিস্তানের তার *পহেলা দে কাবুলের* গান সবচেয়ে বেশি হিট হয়েছিল।

পাকিস্তানের পেশোয়ারে খণ্ডকালীন গায়িকা। শমশাদ টিভি এবং খাইবারের মতো পশতু বিনোদন চ্যানেলে সাক্ষাৎকার দেওয়ার পরে তিনি আরও লক্ষণীয় ব্যক্তিত্ব হয়ে ওঠেন। তিনি সারা জীবন ইরান সহ অনেক জায়গায় অভিনয় করেছেন। ফারজানার সবচেয়ে জনপ্রিয় সংগীতানুষ্ঠান ছিল হেলমান্দের লস্কর গাহে ।  এই কনসার্টে বারো হাজার মানুষ অংশ নিয়েছিল এবং স্থানীয় কর্তৃপক্ষ এটির সাফলতার জন্য প্রশংসা করেছিলেন। তবে, উপ-প্রশাসকরা ক্ষুব্ধ হওয়ার পরে স্থানীয় ডেপুটি গভর্নরকে বরখাস্ত করা হয়েছিল এবং বলেছিলেন যে আফগান আইন নারীদের মাথায় স্কার্ফ পরতে বাধ্য করে না, তবুও তার মাথার স্কার্ফ ছাড়া কোনও আফগান মহিলাকে মঞ্চে গান করতে দেওয়া উচিত হয়নি। 

তার গান *শামাল*  প্রকাশের পরে, ফারজানা ভাল সাড়া ফেলেছিল।

তথ্যসূত্র
---------

1. ↑
2. ↑
3. ↑
4. ↑
5. ↑  "সংরক্ষণাগারভুক্ত অনুলিপি"। ১০ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৯।
6. ↑  "সংরক্ষণাগারভুক্ত অনুলিপি"। ১০ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৯।
**ফেলেকনাস উকা** (ইংরেজি: Feleknas Uca; জন্ম ১৯ সেপ্টেম্বর ১৯৭৬) একজন কুর্দি বংশোদ্ভূত তুর্কি রাজনীতিবিদ। ১৯৯৯ থেকে ২০০৯ পর্যন্ত তিনি জার্মানি থেকে ইউরোপীয় পার্লামেন্টের সদস্য ছিলেন। ২০০৫ সালে ইরাকের আইনসভা নির্বাচিত হওয়ার আগ পর্যন্ত ফেলেকনাস উকা বিশ্বের একমাত্র ইয়াজিদি পার্লামেন্টারিয়ান ছিলেন। ২০১৫ সালের জুন মাসে তিনি তুরস্কে দিয়ারবাকরের প্রতিনিধিত্ব করে সংসদ সদস্য নির্বাচিত হন।

জীবন ও কর্ম
-----------

ফেলেকনাস উকা পশ্চিম জার্মানির লোয়ার স্যাক্সনিতে জন্মগ্রহণ করেছিলেন। তিনি মূলত তুরস্কের একজন অভিবাসী ইয়াজিদি পরিবারে সদস্য। ফেলেকনাস উকা *সেলের কমপ্রিহেনসিভ স্কুল* থেকে স্নাতক ডিগ্রি অর্জন করে এবং তিনি একজন ডাক্তারের সহকারী হিসেবে শিক্ষানবিশ শুরু করে। ২০১০ সালে তিনি **ফেলেকনাস উকা ফাউন্ডেশন** প্রতিষ্ঠা করেন যা নারী ও শিশুদের অধিকারের উপর আলোকপাত করে। উকা টের ডেস ফেমসের প্রতিনিধির স্থানীয় মুখপাত্রও ছিলেন। ২০১৪ সালের জুলাই পর্যন্ত তুরস্কের দিয়ারবাকিরে স্থানান্তরিত না হওয়া পর্যন্ত ফেকনাস উকা সেলিতে থাকতেন।

### ইউরোপীয় পার্লামেন্ট

ফেলেকনাস ১৯৯৯ সালে, ২২ বছর বয়সে ইউরোপীয় পার্লামেন্টে 'গণতান্ত্রিক সমাজতন্ত্রের' জাতীয় তালিকার ছয়টি স্থানে মধ্যে পঞ্চম নির্বাচিত হন। পঞ্চম ইউরোপীয় পার্লামেন্টে (১৯৯৯-২০০৪) তিনি সংস্কৃতি, শিক্ষা, মিডিয়া এবং সমান সুযোগ সম্পর্কিত সংসদের কমিটিতে স্থান পান। তিনি তুরস্কের কুর্দিপন্থী গোষ্ঠীর সঙ্গে ঘনিষ্ঠ সম্পর্ক বজায় রেখেছিলেন এবং ইইউ-তুরস্ক যৌথ সংসদীয় কমিটির সদস্য ছিলেন।

ষষ্ঠ ইউরোপীয় পার্লামেন্ট (২০০৪-২০০৯)-এর নির্বাচনে পিডিএস-এর প্রার্থী নির্বাচনের ক্ষেত্রে উকা পিডিএস-এর জাতীয় তালিকায় সপ্তম স্থানে নেমে গিয়েছিল, যার ফলে তার আসনটি তীব্র চাপে পড়েছিল। অবশেষে নির্বাচন শেষ তিনি সফল স্থানে ফিরে এসেছিলেন।

ইউরোপীয় পার্লামেন্টে কাজ করার সময় তিনি তুরস্কের মধ্যে কুর্দিপন্থী অবস্থানের জন্য বিতর্কের সৃষ্টি করেছিলেন। ২০০৫ সালে তুর্কি পুলিশ কুর্দি ভাষায় উকার দেওয়া ডেমোক্রেটিক পিপলস পার্টির (ডিইএইচএপি) বক্তৃতার জন্য তদন্ত করেছিল, যেখানে তিনি নির্বাচনী সীমা ১০ শতাংশ থেকে কমিয়ে আনার আহ্বান জানিয়েছিলেন, সাধারণ ক্ষমা ঘোষণা করেছিলেন এবং সমস্ত সামরিক পদক্ষেপ স্থগিত করেছিলেন।

২০০৯ সালে উকা ইউরোপীয় পার্লামেন্ট ত্যাগ করেন। ২০১২ সালে তুরস্কের ইস্তাম্বুল বিমানবন্দরে তুর্কি কারাগারে কুর্দি বন্দীদের কাছে বিপুল সংখ্যক বি-১ ভিটামিন নেওয়ার চেষ্টার জন্য তাকে আটক করা হয়েছিল এবং জার্মানিতে নির্বাসিত করা হয়েছিল।

তথ্যসূত্র
---------

1. ↑  "Halkların Bahçesi adını yakıştırdığı meclisin ilk Ezidi milletvekili FELEKNAS UCA"। *cumhuriyet.com.tr* (তুর্কি ভাষায়)। সংগ্রহের তারিখ ৩ ফেব্রুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Ex-Politikerin Feleknas Uca gründet eigene Stiftung"। *CZ – Cellesche Zeitung* (জার্মান ভাষায়)। সংগ্রহের তারিখ ২০২০-০৫-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "5th parliamentary term | Feleknas UCA | MEPs | European Parliament"। *www.europarl.europa.eu* (ইংরেজি ভাষায়)। সংগ্রহের তারিখ ২০১৯-০১-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "6th parliamentary term | Feleknas UCA | MEPs | European Parliament"। *www.europarl.europa.eu* (ইংরেজি ভাষায়)। সংগ্রহের তারিখ ২০১৯-০১-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "World's first Yazidi MP on her way to Turkish parliament - Turkey News"। *Hürriyet Daily News*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ফারখোন্দা হাসান** (আরবি: فرخندة حسن‎‎; জন্ম: ১৯৩০) কায়রো আমেরিকান বিশ্ববিদ্যালয়ের ভূগোলের একজন অধ্যাপক এবং শুরা কাউন্সিলের মানব উন্নয়ন ও স্থানীয় প্রশাসন কমিশনের চেয়ারম্যান ছিলেন।

শিক্ষা
------

তিনি কায়রো বিশ্ববিদ্যালয় থেকে রসায়ন ও ভূগোলে বিএসসি ডিগ্রি এবং কায়রো আমেরিকান বিশ্ববিদ্যালয় থেকে সলিড স্টেট সাইন্সে এমএসসি ডিগ্রি লাভ করেন। মার্কিন যুক্তরাষ্ট্রের পিটসবার্গ বিশ্ববিদ্যালয় থেকে ভূগোলে পিএইচডি ডিগ্রি অর্জন করেছেন। তিনি মিশরের আইন শামস বিশ্ববিদ্যালয় হতে শিক্ষা ও সাইকোলজি বিষয়েও তিনি ডিপ্লোমা করেছেন।

কর্মজীবন
--------

হাসান জাতিসংঘ কমিশনের বিজ্ঞান ও প্রযুক্তি উন্নয়ন বিভাগের জেন্ডার উপদেষ্টা পর্ষদের সহ-সভাপতি এবং ২০০০ সাল থেকে মিশরে মহিলাদের জাতীয় কাউন্সিলের মহাসচিব এবং সদস্য। একজন বিজ্ঞানী, রাজনীতিবিদ এবং উন্নয়ন বিশেষজ্ঞ হিসাবে তিনি নীতি, জনসেবা, বিজ্ঞান, তথ্য ও প্রযুক্তি, তৃণমূল পর্যায়ে সামাজিক কাজ, শিক্ষা ও সংস্কৃতি এবং অন্যান্য শৃঙ্খলাগুলিতে মহিলা হওয়ার কারণেই কেন্দ্রীভূত ছিলেন। জাতীয় ও আন্তর্জাতিক সংস্থা, বেসরকারি সংস্থা, গবেষণা ও জ্ঞান প্রতিষ্ঠানের সঙ্গে তার সংযুক্তি নারীর ক্ষমতায়নকে নির্দেশিত করে। হাসান জাতিসংঘের বিভিন্ন সংস্থা কর্তৃক আয়োজিত বিভিন্ন আন্তর্জাতিক ও আঞ্চলিক কর্মসূচিতে স্বল্পমেয়াদে পরামর্শদাতা এবং বিশেষজ্ঞ হিসাবে কাজ করেছেন। যেমন: মহিলাদের জন্য জাতিসংঘ উন্নয়ন তহবিল (ইউনিফেম), জাতিসংঘ উন্নয়ন কর্মসূচী (ইউএনডিপি), নারী উন্নয়নের জন্য জাতিসংঘের আন্তর্জাতিক গবেষণা ও প্রশিক্ষণ ইনস্টিটিউট (ইনসট্র), ইউনেস্কো।

তথ্যসূত্র
---------

1. 1 2  "Parliamentary movers"। *Al-Ahram Weekly*। ১২ অক্টোবর ১৯৯৫। ৭ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১০।
2. ↑  "Nature World Conference on Science"। *Nature*। ২২ এপ্রিল ১৯৯৯। সংগ্রহের তারিখ ১৬ ফেব্রুয়ারি ২০১০।
3. ↑  "Parties won't back women"। *Al-Ahram Weekly*। ২১ জুন ২০০১। ১৩ সেপ্টেম্বর ২০০৯ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১০।
4. ↑  "The woman beyond the machinery"। *Al-Ahram Weekly*। ৮ মার্চ ২০০৭। ৬ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১০।

বহিঃসংযোগ
---------

* দ্য ন্যাশনাল কাউন্সিল ফর উইমেন প্রোফাইল  ওয়েব্যাক মেশিনে আর্কাইভকৃত ২৬ অক্টোবর ২০০৯ তারিখে (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**সেনা হোটেল ম্যানেজমেন্ট ইনস্টিটিউট** (Army Hotel Management Institute - AHMI) ২০০৯ সালের ৩রা জুন ঢাকা, বাংলাদেশে প্রতিষ্ঠিত হয়। বাংলাদেশ সেনা বাহিনীর সেনা প্রধান জেনারেল মঈন ইউ আহমেদ ঢাকায় রাডিসন ওয়াটার গার্ডেন হোটেলের উৎসব বেন্‌কুয়েট হলে এটি উদ্বোধন করেন। দেশে-বিদেশে পর্যটন ও হোটেল ব্যবস্থাপনা বিভাগের চাহিদা পূরণের অঙ্গিকার নিয়ে এর যাত্রা শুরু হয়। ভারতের বেঙ্গালুরুতে অবস্থিত প্রসিদ্ধ **সেনা ইনস্টিটিউট অব হোটেল ম্যনেজমেন্ট এন্ড ক্যটারিং টেক্‌নোলজি** এর সাথে এই ইনস্টিটিউটের সাদৃশ্য আছে।

পাঠ্যক্রম
---------

২০ সপ্তাহ মেয়াদী **খাদ্য ও পানীয় ব্যবস্থা** হচ্ছে এর প্রথম কোর্স। এর ফি হচ্ছে ৩৫,০০০ টাকা (৫০০$)। প্রথম ব্যচের শিক্ষা কার্যক্রম ৮ জুন ২০০৯ হতে শুরু হয়। ভর্তির যোগ্যতা হলো উচ্চ মাধ্যমিক বা ও-লেভেল পাশ। এখানে খাদ্য ব্যবস্থাপনা, উৎপাদন এবং সেবা বিষয়ে হাতে কলমে শিক্ষার ব্যবস্থা রয়েছে। এর পাঠ্যক্রম তৈরির সময় তাত্ত্বিক ও ব্যবহারীকের মাঝে ভারসাম্য, স্বশিক্ষা এবং দক্ষ শিক্ষক সংশ্লিষ্টতার প্রতি খেয়াল রাখা হয়েছে। অত্র ইনস্টিটিউটে ৪ বছর মায়াদী ডিগ্রী কোর্স চালুর পরিকল্পনা রয়েছে।

প্রশাসন
-------

সেনা হোটেল ম্যানেজমেন্ট ইনস্টিটিউটের প্রশাসন ও ব্যবস্থাপনার দায়িত্ব রয়েছে সেনা কল্যাণ সংস্থা ও সেনা কল্যাণ ট্রাস্ট এর একটি কোম্পানি সেনা হোটেল ডেভেলপমেন্ট লিমিটেডের উপর। চট্টগ্রামে কোম্পানির দ্বারা একটি ৫ তারা হোটেল প্রতিষ্ঠার কাজ এগিয়ে চলেছে এবং খুলনায় আরো একটি নির্মাণের পরিকল্পনা রয়েছে। ঢাকার বিখ্যাত **রেডিসন ওয়াটার গার্ডেন হোটেল** সেনা হোটেল ডেভেলপমেন্ট লিমিটেড কোম্পানি দ্বারা প্রতিষ্ঠিত।

তথ্যসূত্র
---------

1. ↑  *Army Institute Of Hotel Management & Catering Technology*, ২৬ আগস্ট ২০০৯ তারিখে মূল থেকে আর্কাইভ করা, সংগ্রহের তারিখ ৯ সেপ্টেম্বর ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  bdnews24.com (২০০৯), *সেনা হোটেল ম্যানেজমেন্ট ইনস্টিটিউটের যাত্রা শুরু*, ১৭ জুলাই ২০১১ তারিখে মূল থেকে আর্কাইভ করা, সংগ্রহের তারিখ ৪ জুন ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  New Age (২০০৯), *SHDL sets up Sena Hotel Management Institute for improving hospitality industry*, ১৪ জুন ২০১১ তারিখে মূল থেকে আর্কাইভ করা, সংগ্রহের তারিখ ৯ জুন ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  T&G Supply (২০০৯), *First 5-star hotel in Chittagong, Bangladesh*, ৩০ মে ২০০৯ তারিখে মূল থেকে আর্কাইভ করা, সংগ্রহের তারিখ ৪ জুন ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সংখেরা আসবাব হল ভারতের গুজরাতের রঙিন সেগুন কাঠের আসবাব, **বার্ণিশ** দিয়ে পরিচর্যা করা হয় এবং মেরুন এবং সোনার ঐতিহ্যবাহী উজ্জ্বল শেডগুলিতে আঁকা। এটি সংখেদা গ্রামে তৈরি এবং তাই এর নাম। গ্রামটি বোধোডার থেকে প্রায় ৪৫ কিলোমিটার (২৮ মাইল) দূরে অবস্থিত।

বসার ঘরের সেটিংয়ে সাঁখেদা আসবাব
সাম্প্রতিক বছরগুলিতে, কালো, নীল, সবুজ, আইভরি, তামা, সিলভার এবং বার্গুন্ডি শেড সহ রঙিন উদ্ভাবন গৃহীত হয়েছে। পণ্যটি কেবল ভারতে বিপণনই হয় না তবে ইউরোপ এবং পশ্চিম এশিয়া সহ অনেক দেশে রফতানি হয়। রঙিন বেস হিসাবে কেমিক্যাল পিগমেন্টগুলি চিরাচরিত জৈব রঙ এবং কেওডা পাতার (সুগন্ধযুক্ত স্ক্রু পাইন) এর পরিবর্তে প্যালেটটিতে আসবাবের পেইন্টিংয়ের জন্য অনেকগুলি রঙ রয়েছে। যাইহোক, "স্বচ্ছ বার্ণিশ প্রলেপের সাথে টিনফয়েল নিদর্শনগুলি" হ'ল মৌলিক ঐতিহ্যবাহী পদ্ধতি যা চালিয়ে যাওয়া হয়, আগাটি দিয়ে পোলিশ করা সহ।

পণ্যটি ভারত সরকারের ভৌগোলিক সূচক (নিবন্ধকরণ এবং সুরক্ষা) আইন (জিআই আইন) ১৯৯৯ এর অধীনে সুরক্ষিত। এটি নিয়ন্ত্রক জেনারেল অফ পেটেন্টস ডিজাইনস এবং ট্রেডমার্কস দ্বারা ৫ জুলাই ২০০৭-এ "সংখেদা আসবাব" শিরোনামে এবং ৫ জুলাই ২০০৭-এ জিআই অ্যাপ্লিকেশন নং ১০০-এ হস্তশিল্পের আইটেম হিসাবে তালিকাভুক্ত হয় ।

ইতিহাস
------

সাঁখেদা ফার্নিচার কর্নার টেবিল
ঐতিহাসিক রেকর্ড অনুসারে এই ধরনের আসবাবের কথা ১৭ তম শতাব্দীতে একজন ফরাসী লেখক জর্জ রোকস এবং ব্রিটিশ বেসামরিক কর্মচারী জেমস ফোর্বস দ্বারা প্রকাশিত হয়েছিল। সেই সময় এই আসবাব তৈরিতে ব্যবহৃত সেগুন কাঠটি ভলসাদ থেকে পরিবহন করা হত এবং দেশীয় রঙে আঁকা হত। সুরত এবং খাম্বাট বন্দর থেকে পণ্যটি তখন রফতানি করা হত।

স্থানীয় এই কিংবদন্তি রূপের উৎস সম্পর্কে বর্ণিত একটি স্থানীয় কিংবদন্তি হ'ল আধ্যাত্মিক দিকনির্দেশিত ব্যক্তি, মোগল আক্রমণকারীদের এড়াতে সঙ্খেদা এসেছিলেন এবং একটি কাঠের কাটারের সাথে একটি ঝুপড়িতে থাকতেন যিনি তাঁর দেখাশোনা করতেন। দীর্ঘ সময় তাঁর সাথে থাকার পরে তিনি হঠাৎ অদৃশ্য হয়ে গেলেন। যাইহোক, যে দিন তিনি গ্রাম থেকে নিখোঁজ হয়েছিল, কাঠ কাটার তাকে স্বপ্নে দেখেছিল এবং হৃষি ব্যক্তি তাকে ছুতার কারিগর দক্ষতা দিয়ে আশীর্বাদ করেছিলেন। কাঠের কাটারটি তখন ছুতার হয়ে যায় এবং বার্ণিশের প্রলেপ ব্যবহার করে আসবাবের নকশা শুরু করে।

এই কারুশিল্পের প্রচারের জন্য, আহমেদাবাদে একটি প্রশিক্ষণ ইনস্টিটিউট প্রতিষ্ঠিত হয়েছে।

তথ্যসূত্র
---------

1. ↑  "The Tribune - Windows - Feature"। *www.tribuneindia.com*। সংগ্রহের তারিখ ২০২১-০৩-০৭।

বহিঃসংযোগ
---------


উইকিমিডিয়া কমন্সে **সংখেড়া আসবাব** সংক্রান্ত মিডিয়া রয়েছে।

**Bibliography**

* Christian, Sonal (২০০৬)। *Gujarati Dictionary and Phrasebook: English-Gujarati, Gujarati-English*। Hippocrene Books। আইএসবিএন 978-0-7818-1051-7।
* Pandya, Kaushik (২০০৭)। *A journey to the glorious Gujarat*। Akshara Prakashan।
* Tyagi, Amar (২০০৮)। *Let's Know Handicrafts of India*। Star Publications। আইএসবিএন 978-1-905863-18-1।
* Ward (১ জানুয়ারি ১৯৯৮)। *Gujarat–Daman–Diu: A Travel Guide*। Orient Longman Limited। আইএসবিএন 978-81-250-1383-9।
**সাগুফতা রফিক** একজন ভারতীয় চলচ্চিত্র পরিচালিকা ও স্ক্রিন লেখিকা। তিনি বাংলা এবং হিন্দি উভয় চলচ্চিত্রে কাজ করেছেন। এছাড়াও তিনি কয়েকটি টেলিভিশন ধারাবাহিকেও কাজ করেছেন।

কর্মজীবন
--------

মহেশ ভট্টের প্রোডাকশন কোম্পানী ভিশেশ ফিল্মস-এ যোগদান করে শাগুফতা প্রাথমিক সাফল্য লাভ করেন। তিনি মহেশ ভট্টের প্রযোজনা সংস্থা, বিশাল ফিল্মস-এ যোগ দিয়ে শাগুফতা সাফল্য অর্জন করেছিলেন। সেখানে তিনি ১১টি ছবির কাহিনী লিখেন। এরপর লেখক এবং চিত্রনাট্যকার হিসাবে অনেকগুলি চলচ্চিত্রে কাজ করার পর, একজন লেখক এবং চিত্রনাট্যকার সে সঙ্গে তার পরিচালক আত্মপ্রকাশ হিসাবে অনেক ছায়াছবি জন্য কাজ করার পর বাংলা অ্যাকশন থ্রিলার চলচ্চিত্র *মন জানে না* পরিচালনার মাধ্যমে তিনি পরিচালক হিসেবে আত্মপ্রকাশ করেন। চলচ্চিত্রটি তে মুল ভুমিকাতে অভিনয় করেন *যশ দাশগুপ্ত* ও মিমি চক্রবর্তী। চলচ্চিত্রটি হোলি ২০১৯ এ মুক্তি পায়।

চলচ্চিত্রের তালিকা
------------------

### বাংলা

| বছর | চলচ্চিত্র | ভাষা | পরিচালক | কাহিনী | চিত্রনাট্য | সংলাপ |
| --- | --- | --- | --- | --- | --- | --- |
| ২০১৯ | মন জানে না | বাংলা | হ্যাঁ | হ্যাঁ | হ্যাঁ | হ্যাঁ |
| ২০২০ | সেভেন ছুরি |

#### হিন্দি

| বছর | চলচ্চিত্র | শিল্পী | আলোচ্য বিষয় |
| --- | --- | --- | --- |
| ২০১২ | জান্নাত ২ | ইমরান হাশমী , এশা গুপ্তা | ক্রাইম থ্রিলার মুভি |
| রাজ ৩ডি | ইমরান হাশমী , বিপাশা বসু , এশা গুপ্তা | হরর থ্রিলার মুভি |
| ২০১৩ | আশিকি ২ | আদিত্য রয় কাপুর , শ্রদ্ধা কাপুর | রোমান্টিক মুভি |
| ২০২০ | সাড়াক ২ ছুরি | সঞ্জয় দত্ত , পূজা ভাট , আদিত্য রয় কাপুর , আলিয়া ভাট | রোমান্টিক মুভি |

#### তেলুগু

| বছর | চলচ্চিত্র | ভাষা | পরিচালক | কাহিনী | চিত্রনাট্য | সংলাপ |
| --- | --- | --- | --- | --- | --- | --- |
| ২০১৪ | না জগথা নেনুন্দলি | তেলুগু |  | হ্যাঁ |  |  |

তথ্যসূত্র
---------
**সৈয়দ গিয়াসউদ্দিন আহমেদ** (অজানা - ১০ সেপ্টেম্বর ২০২১) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের লোক প্রশাসন বিভাগের অবসরপ্রাপ্ত অধ্যাপক এবং জাতীয় কবি কাজী নজরুল ইসলাম বিশ্ববিদ্যালয়ের (জাককানইবি) দ্বিতীয় উপাচার্য ছিলেন।

কর্মজীবন
--------

সৈয়দ গিয়াসউদ্দিন আহমেদ প্রায় ৪০ বছর ঢাকা বিশ্ববিদ্যালয়ের রাষ্ট্রবিজ্ঞান ও লোকপ্রশাসন বিভাগে শিক্ষকতা করেছেন। তিনি ২০০৯ থেকে ২০১৩ সাল পর্যন্ত জাতীয় কবি কাজী নজরুল ইসলাম বিশ্ববিদ্যালয়ের দ্বিতীয় উপাচার্য হিসেবে দায়িত্ব পালন করেন।

প্রকাশনা
--------

দেশি ও বিদেশি জার্নালে তার প্রায় ৫০টি গবেষণামূলক নিবন্ধ প্রকাশিত হয়েছে। এছাড়া তিনি জনপ্রশাসন, রাষ্ট্রবিজ্ঞান, স্থানীয় সরকার এবং সিভিল সার্ভিস ম্যানেজমেন্ট - এর উপর একাধিক গ্রন্থের রচয়িতা।

মৃত্যু
------

সৈয়দ গিয়াসউদ্দিন আহমেদ নিউমোনিয়া ও বার্ধক্যজনিত কারণে চিকিৎসাধীন অবস্থায় ২০২১ সালের ১০ সেপ্টেম্বর ঢাকায় মৃত্যুবরণ করেন। মৃত্যুকালে তার বয়স হয়েছিল ৮০ বছর।

তথ্যসূত্র
---------

1. ↑  "শিক্ষাবিদ ড. সৈয়দ গিয়াসউদ্দিন আহমেদ আর নেই"। *মানবজমিন*। ১০ সেপ্টেম্বর ২০২১। সংগ্রহের তারিখ ১০ নভেম্বর ২০২১।
2. 1 2  "ঢাবি'র সাবেক অধ্যাপক সৈয়দ গিয়াসউদ্দিন আহমেদ- এর মৃত্যুতে ইউজিসি চেয়ারম্যানের শোক"। *ইউজিসি*। ১২ সেপ্টেম্বর ২০২১। সংগ্রহের তারিখ ১০ নভেম্বর ২০২১।
3. ↑  "জাককানইবির সাবেক ভিসি প্রফেসর গিয়াসউদ্দিনের মৃত্যু"। *ক্যাম্পাস লাইভ*। ১১ সেপ্টেম্বর ২০২১। ১০ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০২১।
**হাজ্জাজ ইবন ইলাত**  রাসুল একজন বিশিষ্ট সাহচার্য ও সাহাবা ছিলেন ।তিনি ধনী ব্যক্তি ছিলেন । মক্কা বিজয়ের দিন খালিদ বিন ওয়ালিদের নেতৃত্বে ইসলামের পতাকা বহন করেছিনেল ।

নাম ও বংশ পরিচয়
----------------

হাজ্জাজ ইবনে ইলাতের মূলনাম হল হাজ্জাজ । তার ডাকনাম আবু কিলাব মতান্তরে আবু মুহাম্মাদ ও আবু আবদুল্লাহ ।তার পিতার নাম ইলাত ইবন খালিদ । বনী সুলাইম গোত্রের সন্তান।

ইসলাম গ্রহণ
-----------

ইবন সাদ বলেন, রাসূল যখন খাইবার প্রান্তে তখন তিনি রাসুল নিকট গিয়ে হয়ে ইসলাম গ্রহণ করেন । তারপর মদীনায় বসতি স্থাপন করেন।

ইবন আব আদ-দুনিয়া ‘হাওয়াতিফুল জিন’ গ্রন্থে বর্ণনা করেন, তিনি একটি কাফিলার সাথে মক্কায় যাচ্ছেন। একটি নির্জন ভীতিজনক উপত্যকায় রাত হলে তারা ভীত-সন্ত্রস্ত হয়ে পড়ে। হাজ্জাজ রাত জেগে তার কাফেলা পাহারা দিচ্ছিলেন ।তিনি গভীর রাতে এই অদৃশ্য হতে সুরা আর রাহমান এর ৩৩ নং আয়াতটি শুনতে পান । এবং এই ঘটনায় প্রভাবিত হয়ে পরবর্তীতে মদিনা অথবা খায়বার প্রান্তে উপস্থিত হয়ে রাসুল এর নিকট ইসলাম গ্রহণ করেন ।

"ওহে জিন ও মানবজাতি! আকাশ মন্ডলী ও পৃথিবীর সীমা তোমরা যদি অতিক্রম করতে পার, অতিক্রম কর! কিন্তু তোমরা তা পারবে না শক্তি ছাড়া"। (সূরা আর রাহমান-৩৩)।

যুদ্ধে অংশগ্রহণ
---------------

খাইবার যুদ্ধের অল্প কিছুদিন পূর্বে হাজ্জাজ ইসলাম গ্রহণ করেন। এ যুদ্ধেই তিনি সর্বপ্রথম মুসলিম বাহিনীর সাথে যোগ দেন। মক্কা বিজয়ের সময় তিনি মদীনার বাইরে ছিলেন, রাসূল মক্কা অভিযানের সিদ্ধান্ত গ্রহণ করলে তাকে খবর পাঠিয়ে মদীনায় নিয়ে আসেন । মক্কা বিজয়ের দিন হযরত খালিদ ইবন ওয়ালীদ ১০০০ সৈন্যের একটি বাহিনী নিয়ে বনী সুলাইমের পথে মক্কায় প্রবেশ করেন। এই বাহিনীতে আব্বাস ইবনে মিরদাস, খুফাফ ইবনে নুদবাহ ও হাজ্জাজ ইবনে ইলাত- এ তিনজন তিনটি পতাকা বহন করেন ।

হাজ্জাজ ছিলেন ধনী ব্যক্তি। তিনি মক্কা থেকে তার সকল সম্পদ সরিয়ে আনতেও সক্ষম হয়েছিলেন। মদীনায় তিনি নিজের জন্য একটি বাড়ী ও একটি মসজিদ নির্মাণ করেন।

মৃত্যু
------

তার মৃত্যুকাল সম্পর্কে দুটি বর্ণনা আছে। একটি মতে তিনি উমার ফারুকের খিলাফতকালের প্রথম দিকে মৃত্যুবরণ করেন ।তবে অন্য একটি মতে তিনি হযরত আলী ও আয়িশার মধ্যে সংঘটিত উটের যুদ্ধে/উষ্ট্রের যুদ্ধে শাহাদাত বরণ করেন । এটি নির্ভরযোগ্য নয়,এই যুদ্ধে তার ছেলে মৃত্যুবরণ করেন ।

তথ্যসূত্র
---------

1. ↑  *হায়াতুস সাহাবা - (৩/৫৭৬-৭৭), আল-ইসতিয়াব*।
2. ↑  "Tanzil - Quran Navigator | القرآن الكريم"। *tanzil.net*। সংগ্রহের তারিখ ২০১৯-০৯-২৬।
3. ↑  *হায়াতুস সাহাবা - (১/১৬৭)*।
4. ↑  *আল ইসাবা - (৩২৭)*।
**সংঘ লোক সেবা আয়োগ** হল ভারত সরকার দ্বারা স্থাপিত একটি কেন্দ্রীয় সংস্থা যা অসামরিক পরিষেবা পরীক্ষা, অভিযান্ত্রিক পরিষেবা পরীক্ষা, চিকিৎসা পরিষেবা পরীক্ষা, রাষ্ট্রীয় সামরিক একাডেমি পরীক্ষা (এন ডি এ) ইত্যাদি গুরুত্বপূর্ণ পরীক্ষা অনুষ্ঠিত করে।

ইতিহাস
------

১৯২৪ সালে ভারতে ব্রিটিশ শাসনের সময়ে উপযুক্ত জন পরিষেবার ভিত্তিতে লর্ড লীর অধ্যক্ষতায় গঠিত তদানীন্তন রাজকীয় আয়োগ ভারতে রাজত্ব সেবা আয়োগ গঠনের প্রতিবেদন প্রসারিত করে। এর ফলে ১৯২৬ সালে স্যার রোস বার্কারের অধ্যক্ষতায় ভারতের প্রথম লোকসেবা আয়োগ গঠন হয়। কিন্তু উক্ত আয়োগকে ব্রিটিশ সরকার সীমিত পরামর্শমূলক শক্তি দেয়, যা ভারতীয় মুক্তি যোদ্ধারা প্রবল বিরোধিতা করেছিল। ১৯৩৫ সালে গঠিত "গভর্মেন্ট অব ইণ্ডিয়া অ্যাক্ট"এর ফলস্বরূপ উক্ত আয়োগকে *সম্বন্ধীয় লোক সেবা আয়োগ* (ফেডারেল পাব্লিক সার্ভিস কমিশন) হিসাবে নতুন নামকরণ করা হয়। স্বাধীনতার পরে উক্ত আয়োগ "সংঘ লোক সেবা আয়োগ" (ইউনিয়ন পাব্লিক সার্ভিস কমিশন) হিসাবে আত্মপ্রকাশ ঘটে এবং ২৬ জানুয়ারী ১৯৫০ সালে একে সাংবিধানিক মর্যাদা প্রদান করা হয়।

প্রশাসন ও নিয়ন্ত্রণ
--------------------

"ইউ.পি.এস.সি."র একজন অধ্যক্ষ সহ দুই জন সদস্য থাকে। উক্ত আয়োগের নীতি-নির্দেশনা "সংঘ লোক সেবা আয়োগ (সদস্য) অধিনিয়ম,১৯৬৯"এর ভিত্তিতে পরিচালিত হয়। আয়োগের অধ্যক্ষ এবং অন্য সদস্যদের ভারতের রাষ্ট্রপতির দ্বারা নিয়োগ করা হয়। আয়োগের নূন্যতম অর্ধেক সদস্য প্রাক্তন বা বর্তমান অসামরিক কর্মী যার কেন্দ্রীয় বা রাজ্যিক প্রশাসনীয় ক্ষেত্রে কমকরে দুই বছরের অভিজ্ঞতা আছে।

### সদস্য

বর্তমানে (১৫ জানুয়ারী থেকে) উক্ত আয়োগে একজন অধ্যক্ষের সঙ্গে আট জন সদস্য আছে । তারা হলেন :-

1. শ্রীমতী অলকা আরোহী (আই. এ. এস- মধ্য প্রদেশ কেডার)
2. প্রফেছর ডেভিদ এম সায়েমলেহ, শিক্ষবিদ (আর জি বিশ্ববিদ্যালয়ের প্রাক্তন উপাচার্য)
3. শ্রী মহাবীর সিং , প্রাক্তন আই. এফ. এস
4. ভাইস এডমিরেল (অবসরপ্রাপ্ত) ডি কে দেওয়ান
5. শ্রী বিনয় মিট্টল, রেলওয়ে বোর্ডের প্রাক্তন অধ্যক্ষ
6. ড: (শ্রীমতী) পি কিলেমশ্বুংলা, ভারতীয় শিক্ষাবিদ
7. শ্রী সটর সিং , হরিয়ানার মুখ্যমন্ত্রীর প্রাক্তন প্রিন্সিপাল সেক্রেটারী
8. প্রফেসর হেমচন্দ্র গুপ্তা, আই.আই.টি.-দিল্লী প্রাক্তন প্রবক্তা

তথ্যসূত্র
---------

1. ↑  "Composition of the Commission"। ২৫ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১৬।
2. ↑  "সংরক্ষণাগারভুক্ত অনুলিপি" (পিডিএফ)। ২০ আগস্ট ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ অক্টোবর ২০১৬।
3. ↑  "সংরক্ষণাগারভুক্ত অনুলিপি"। ২৫ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১৬।

বহিঃসংযোগ
---------

* "ইউ.পি.এস.সি"র মূল ওয়েবসাইট
* www.bharatrecruitment.com/upsc-recruitment
* ৬১ সংখ্যক বার্ষিক প্রতিবেদন (২০১০-১১):"ইউ.পি.এস.সি"
* "ইউ.পি.এস.সি" পরীক্ষার বিষয়ে সমস্ত কথাবার্তা (ইংরাজীতে)

**Get complete UPSC Chairman List from 1926 to 2020**[*স্থায়ীভাবে অকার্যকর সংযোগ*]